CELEX: 62004CJ0487
Language: el
Date: 2006-06-29
Title: Απόφαση του Δικαστηρίου (τέταρτο τμήμα) της 29ης Ιουνίου 2006. # Επιτροπή των Ευρωπαϊκών Κοινοτήτων κατά Ιταλικής Δημοκρατίας. # Παράβαση κράτους μέλους - Κανονισμοί (ΕΚ) 1255/1999 του Συμβουλίου και 2799/1999 της Επιτροπής - Γάλα και γαλακτοκομικά προϊόντα - Αποκορυφωμένο γάλα σε σκόνη - Σύστημα παρακολουθήσεως του αποκορυφωμένου γάλακτος σε σκόνη. # Υπόθεση C-487/04.

Απόφαση του Δικαστηρίου (τέταρτο τμήμα) της 29ης Ιουνίου 2006 — Επιτροπή  κατά Ιταλίας
      (Υπόθεση C-487/04)
      «Παράβαση κράτους μέλους — Κανονισμοί (ΕΚ) 1255/1999 του Συμβουλίου και 2799/1999 της Επιτροπής — Γάλα και γαλακτοκομικά προϊόντα — Αποκορυφωμένο γάλα σε σκόνη — Σύστημα παρακολουθήσεως του αποκορυφωμένου γάλακτος σε σκόνη»
      1.                     Γεωργία — Κοινή οργάνωση των αγορών — Γάλα και γαλακτοκομικά προϊόντα — Ενισχύσεις υπέρ του αποκορυφωμένου γάλακτος και του
            αποκορυφωμένου γάλακτος σε σκόνη που προορίζεται για ζωοτροφή — Κανονισμός  2799/1999 — Προϋποθέσεις χορηγήσεως (Κανονισμός
            2799/1999 της Επιτροπής) (βλ. σκέψεις 29-30)
      2.                     Προσφυγή λόγω παραβάσεως — Εξέταση του βασίμου από το Δικαστήριο — Κατάσταση που πρέπει να λαμβάνεται υπόψη — Κατάσταση κατά
            τον χρόνο της λήξεως της προθεσμίας που τάσσει η αιτιολογημένη γνώμη (Άρθρο 226 ΕΚ) (βλ. σκέψη 31)
      3.                     Κράτη μέλη — Υποχρεώσεις — Παράβαση — Διατήρηση σε ισχύ εθνικής διατάξεως ασυμβίβαστης προς το κοινοτικό δίκαιο (Άρθρο 226
            ΕΚ) (βλ. σκέψη 33)
      Αντικείμενο 
      
         Παράβαση κράτους μέλους — Παράβαση του κανονισμού (ΕΚ) 1255/1999 του Συμβουλίου, της 17ης Μαΐου 1999, περί κοινής οργανώσεως
                  αγοράς στον τομέα του γάλακτος και των γαλακτοκομικών προϊόντων (ΕΕ L 160, σ. 48), και του κανονισμού (ΕΚ) 2799/1999 της Επιτροπής,
                  της 17ης Δεκεμβρίου 1999, για λεπτομέρειες εφαρμογής του κανονισμού (ΕΚ) 1255/1999 όσον αφορά τη χορήγηση ενίσχυσης στο αποκορυφωμένο
                  γάλα και στο αποκορυφωμένο γάλα σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου
                  γάλακτος σε σκόνη (ΕΕ L 340, σ. 3) — Θέσπιση ενός συστήματος παρακολουθήσεως του γάλακτος σε σκόνη που δεν είχε προβλεφθεί
                  από την κοινοτική ρύθμιση
               
            Διατακτικό 
      Το Δικαστήριο αποφασίζει:
      
         
                   
               
               
                  
               
               
                  Η Ιταλική Δημοκρατία, θεσπίζοντας μονομερώς σύστημα παρακολουθήσεως του αποκορυφωμένου γάλακτος σε σκόνη που προορίζεται για
                     ορισμένες χρήσεις, χωρίς τούτο να προβλέπεται από το εναρμονισμένο κοινοτικό δίκαιο που εφαρμόζεται στον εν λόγω τομέα, παρέβη
                     τις υποχρεώσεις που υπέχει από τους κανονισμούς (ΕΚ) 1255/1999 του Συμβουλίου, της 17ης Μαΐου 1999, περί κοινής οργανώσεως
                     αγοράς στον τομέα του γάλακτος και των γαλακτοκομικών προϊόντων, και (ΕΚ) 2799/1999 της Επιτροπής, της 17ης Δεκεμβρίου 1999,
                     για λεπτομέρειες εφαρμογής του κανονισμού (EΚ) 1255/1999 όσον αφορά τη χορήγηση ενισχύσεως στο αποκορυφωμένο γάλα και στο
                     αποκορυφωμένου γάλακτος σε σκόνη που προορίζονται για τη διατροφή ζώων και για την πώληση του εν λόγω αποκορυφωμένου γάλακτος
                     σε σκόνη.
                  
               
            
         
                   
               
               
                  
               
               
                  Καταδικάζει την Ιταλική Δημοκρατία στα δικαστικά έξοδα.